တရုတ်နိုင်ငံတကာအသံလွှင့်ဌာန

တရုတ် နိုင်ငံတကာ အသံလွှင့်ဌာန (CRI) သည် တရုတ်နိုင်ငံ ၏ အစိုးရပိုင် နိုင်ငံတကာ အသံလွှင့်ဌာန ဖြစ်သည်။ ၎င်းသည် တရုတ်နိုင်ငံ မြို့တော် ဘေဂျင်းမြို့ ၌ ရုံးစိုက်သည်။ တရုတ်နိုင်ငံတကာ အသံလွှင့်ဌာန သည် ၁၉၄၁ခုနှစ်တွင် ပီကင်း အသံလွှင့်ဌာန အဖြစ် စတင်တည်ထောင်ခဲ့ပြီး နောက်ပိုင်းတွင် ဘေဂျင်း အသံလွှင့်ဌာန အဖြစ် အမည်ပြောင်းလဲခဲ့သည်။
စီအာအိုင် သည် နိုင်ငံရပ်ခြားသတင်းဌာန ၃၂ ခုနှင့် ဒေသတွင်းသတင်းဗျူရို ၆ ခုရှိပြီး နိုင်ငံရေး၊ စီးပွားရေး၊ ယဉ်ကျေးမှု၊ သိပ္ပံနှင့်နည်းပညာ အကြောင်းအရာများ အပါအဝင် နေ့စဉ် နာရီပေါင်း ၂,၇၀၀ ကျော်ထုတ်လွှင့်နေသည်။ (အင်္ဂလိပ်ဘာသာဖြင့် ၂၄ နာရီ) ကမ္ဘာတစ်ဝန်းသို့  ရေဒီယိုလှိုင်တိုနှုန်း ၅၀ ကျော် အသုံးပြု၍ ဘာသာစကားပေါင် ၆၅ မျိုးကို ထုတ်လွှင့်နေသည်။ ထို့ပြင် အင်တာနက်နှင့်ဂြိုဟ်တုများစွာမှတစ်ဆင့်ထုတ်လွှင့်နေသည်။ ၎င်း၏အစီအစဉ်များကို ကမ္ဘာတစ်ဝန်းရှိ ပြည်တွင်း AM နှင့် FM ရေဒီယို များမှ ထပ်ဆင့် ပြန်လည်ထုတ်လွှင့်သည်များ လည်း ရှိသည်။

သမိုင်းကြောင်း
ပီကင်း ရေဒီယို အဖြစ် ၁၉၂၀ နှင့် ၁၉၃၀ ပြည့်နှစ်များတွင် တရုတ်နိုင်ငံ၌ စတင်ခဲ့သည်။ သို့သော် ခေတ်အချိန်အခါ၌ အိမ်ထောင်စုအနည်းငယ်သာရေဒီယိုအသံဖမ်းစက်များရှိကြသည်။ မြို့အနည်းငယ်တွင်စီးပွားဖြစ်အသံလွှင့်ဌာန ရှိသည်။ ထိုချိန်ကာလ ရေဒီယိုအသုံးပြုမှုအများစုမှာ နိုင်ငံရေးရည်ရွယ်ချက်အတွက်ဖြစ်သည်။

ပီကင်းနိုင်ငံတကာ အသံလွှင့်ဌာန (မြန်မာဘာသာအစီအစဉ်)
ပီကင်' နိုင်ငံတကာ အသံလွှင့်ဌာန (မြန်မာဘာသာ) အစီအစဉ် ကို ၁၉၅၀ပြည့်နှစ် ဧပြီလ (၁၀)ရက်နေ့ မှ၍ ထုတ်လွှင့်ခဲ့သည်။ မြန်မာဘာသာ အစီအစဉ်များ ကို တစ်နေ့ကို(၃)ကြိမ်၊ တစ်ကြိမ်လျှင်(၁)နာရီဖြင့် ပီကင်းအသံလွှင့်ဌာန မှတိုက်ရိုက်အသံလွှင့်နေပြီး ယူနန်ပြည်နယ် တယ်ဟုန် အသံလွှင့် ဌာနမှလည်း တစ်နေ့ကို(၃)ကြိမ်၊ တစ်ကြိမ်လျှင်(၁)နာရီဖြင့် ထပ်ဆင့် အသံလွှင့် ပေးလျက်ရှိသည်။
မြန်မာဘာသာပိုင်း အစီအစဉ်များ ကို နေ့စဉ် မြန်မာစံတော်ချိန် ညနေ ၅နာရီခွဲ မှ ၆နာရီ အချိန်တွင် ၁၁၈၈ ၊ ၉၈၈၀ KHz မှ လည်းကောင်း ၊ ညနေ ၇နာရီ ခွဲမှ ၈နာရီခွဲ အချိန်တွင် ၉၈၈၀ ၊ ၇၄၀၀ KHz မှ လည်းကောင်း ၊  ညနေ ၈နာရီ ခွဲမှ ၉နာရီခွဲ အချိန်တွင် ၇၄၀၀ KHz မှ လည်းကောင်း  အသီးသီး ထုတ်လွှင့်လျက် ရှိသည်။

အခြားသော ဘာသာစကား အစီအစဉ်
တရုတ်နိုင်ငံတကာ အသံလွှင့်ဌာန (စီအာအိုင်) သည် မြန်မာဘာသာ အပါအဝင် အောက်ဖော်ပြပါ ဘာသာစကားများဖြင့် ထုတ်လွှင့်နေသည်။

တိဘက်၊ ဥဂါးရ်နှင့်ကာဇက်စတန်တို့၏ အသံလွှင့်ဝန်ဆောင်မှုများကို ပြည်တွင်းရေဒီယိုများ (တိဘက်ပြည်သူ့အသံလွှင့်ဌာနနှင့်ရှင်ကျန်းပြည်သူ့အသံလွှင့်ဌာန) တို့နှင့်အတူထုတ်လွှင့်နေသည်။

ကိုးကား

ပြင်ပလင့်ခ်များ
 
 ပီကင်း နိုင်ငံတကာအသံလွှင့်ဌာန (မြန်မာဘာသာ)
 ပီကင်း နိုင်ငံတကာအသံလွှင့်ဌာန  (အင်္ဂလိပ်)

နိုင်ငံပိုင် မီဒီယာ